**APSPRIEDES NOTEIKUMI**

**ATKLĀTAM KONKURSAM**

“Jauna auto evakuatora piegāde un apkope”

Rīgas pašvaldības sabiedrība ar ierobežotu atbildību “Rīgas satiksme” sakarā ar plānoto iepirkumu “Jauna auto evakuatora piegāde un apkope” rīko piegādātāju apspriedi, atbilstoši Sabiedrisko pakalpojumu sniedzēju iepirkumu likuma 22.panta otrajai un 21 daļai par plānotā iepirkuma nolikumā iekļaujamo informāciju.

1. **Apspriedes mērķis:** nodrošināt ieinteresēto piegādātāju iespējas iepazīties ar plānotā iepirkuma pamatnosacījumiem un saņemt ieinteresēto piegādātāju priekšlikumus iepirkuma dokumentācijas pilnveidei.
2. **Iepirkuma priekšmets:** J**auna auto evakuatora piegāde un apkope**

 2.1. CPV klasifikators: CPV kodi: Galvenais CPV kods: 34144700-5 Specializētas izmantošanas transportlīdzekļi. Papildu CPV kods: 34144220-6 Autotehniskās palīdzības transportlīdzekļi.

2.2. Plānotais piegādes termiņš – līdz 18 mēnešiem.

2.3. Jānodrošina (šasijas un aprīkojuma)garantijas remonts un plānotās apkopes garantijas periodā (plānotais nobraukums gadā 40 000 km ).

2.4. Auto evakuatora garantija 5 gadi vai km 200 000.

2.5. Auto evakuatora tehniskā apkope garantijas periodā un pēcgarantijas remonti un oriģinālo rezerves daļu pieejamība vismaz 5 gadus pēc garantijas perioda beigām.

2.6. Pārējie garantijas termiņi, atbilstoši tehniskās specifikācijas prasībām.

2.7. Avansa iespējas līdz 20 % no Līguma summas.

2.8. Plānotais iepirkuma izsludināšanas laiks: 2024.gada jūnijs līdz 2024.gada septembris;

2.9. Tehniskās specifikācijas aktualizācijas datums ir apspriedes publikācijas datums pircēja profilā.

**3. Apspriedes norise:**

3.1. Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkuma pamatnosacījumiem un elektroniskā pasta formā sniegt priekšlikumus iepirkuma dokumentācijas pilnveidei.

3.2. Pasūtītājs paziņojumu par organizēto apspriedi publicē Iepirkumu uzraudzības biroja Publikāciju vadības sistēmā.

3.3.Pasūtītājs apspriedes dokumentus publicē savā pircēja profilā.

3.4. Apspriedes norises laiks: konkrēts datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts iepirkuma uzraudzības biroja Publikāciju vadības sistēmas paziņojumā.

**4. Ieinteresēto piegādātāju priekšlikumu iesniegšanas kārtība:**

4.1. Ieinteresētais piegādātājs priekšlikumus iesniedz, nosūtot uz elektroniskā pasta adresi: sandra.caksa@rigassatiksme.lv iepirkuma uzraudzības biroja Publikāciju vadības sistēmas paziņojumā norādītajā priekšlikumu iesniegšanas termiņā.

4.2. Ieinteresētā piegādātāja priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai.

**5. Priekšlikumu izskatīšanas kārtība:**

5.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.

5.2. Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, **nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.**

**6. Apspriedei publicējamā informācija:**

6.1. Tehniskā specifikācija;

6.2. Plānotās kvalifikācijas prasības.

***Iepirkuma komisija jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!***